钦定古今图书集成/明伦汇编/氏族典/第436卷 > 《廖用贤尚友录》 > 马忠
## 钦定古今图书集成/明伦汇编/氏族典/第436卷 > 《廖用贤尚友录》 > 马忠

按《蜀志马忠传》：“忠字德信，巴西阆中人。少养外家，姓
狐名笃，后乃复姓，改名。建安末，举孝廉，除汉昌长。建
兴元年，丞相亮开府，以忠为门下督。三年，亮入南，拜
忠牂牁太守。八年，召为参军副长史。明年，亮出祁山，
忠诣亮所，经营戎事。十一年，南夷豪帅刘胄反，扰乱
诸郡，征都督张翼还，以忠代翼，忠遂斩胄，平南土，封”
彭乡亭侯。延熙五年，还朝。七年春，大将军费祎北御
魏敌，留忠成都平尚书事。祎还，忠乃归南。十二年卒。
子修嗣。